“AN`ANALARDAN ILHOMLANGAN SAN`AT”

Shu

 kunlarda O`zbekiston Tasviriy san`at galereyasida bo`lib o`tayotgan 

“An`analardan ilhomlangan san`at” ko`rgazmasida mamlakatimizdagi 

muzeylarda saqlanayotgan eng sara tarixiy liboslar, zargarlik va kashta 

namunalari namoyish etilmoqda.  

Xususan, ko`rgazmaga O`zbekiston Davlat san`at, I. V. Saviskiy nomidagi 

Qoraqolpoq Davlat san`at, Qoraqalpoq Davlat, Farg`ona, Samarqand 

o`lkashunoslik muzeylari, Samarqand Davlat, “Ichan-Qal`a” Davlat, Buxoro 

Davlat me`morlik-badiiy muzey-qo`riqxonalaridan eng nodir namunalar olib 

kelingan.



Ma`lumki, qadimiy liboslar madaniyatimiz va an`analarimizning ajralmas 

qismi bo`lib, ko`p asrlik tariximizni o`zida aks ettiradi. Ular har bir 

davrning o`ziga xos jihatlari, urf-odatlari va kiyinish uslubidan darak 

beradi. O`zbekistonning har bir hududining bir-biriga o`xshamas maktablari 

va yo`nalishlarini namoyon etadi. O`z navbatida, bu kabi nodir tarixiy 

liboslar va zargarlik buyumlari ajdodlarimizning yashash tarzi, ijtimoiy 

kelib chiqishi, o`sha davr ijtimoiy-siyosiy hayotidan ham so`zlaydi. Ular 

haqida keng ma`lumotga ega bo`lish tariximizga bo`lgan hurmat ifodasidir.

Ko`rgazmani tashkil etilishidan asosiy maqsad ham tarixiy an`analarimiz, 

boy madaniyatimizni keng jamoatchilik e`tiboriga havola etish, yosh avlodni 

boy ma`naviy merosimiz bilan yaqindan tanishtirish va ularda milliy 

qadriyatlarimizga hurmat va e`zoz hissini shaklantirishdir.

Ma`lumot o`rnida aytib o`tamiz, O`zbekistonning eng qadimiy liboslarini 

qamrab olgan bunday ko`rgazma mamlakatimizda ilk marotaba o`tkazilmoqda. 

Ko`rgazma 2017 yil 15 dekabrdan 2018 yilning 9 yanvariga qadar davom etadi